επι τιτου κωπωνιου ιεροκηρυκος υιου μαξιμου αγνουσιου αρχοντος βοηδρ[ομιωνος] ογδοη μετ εικαδα επι της αντιοχιδος τριτης πρυτανειας πεντεκαιδεκατη της πρυτανειας η νεικιας δωριωνος φλυευς εγραμματευεν βουλη ιερα εν ελευσεινι[ωι] των προεδρων επεψηφιζεν ηρακλειτος πειριευς και συνπροεδροι ο επι τα οπλα στρατηγος το δευτερον και γυμνασιαρχος το δευτερον και ιερευς αρεως ενυαλιου και ενυους και διος γελεοντος ιεροκηρυξ τιτος κωπωνιος μαξιμος αγνουσιος ειπεν επειδη πατριον εστιν τη βουλη τους απο της ελλαδος αγαθους ανδρας και ευ γεγονοτας τειμαν και ζωντας καν του βιου μεταστωσιν αντωνιος δε οξυλος ηλειος αντωνιου σαμιππου υιος καλος καγαθος νεανιας και εκ προγονων ανωθεν υπο της πολεως ημων τετειμημενος προμοιρως τεθνηκεν τυχη αγαθη δεδοχθαι τη βουλη των 0 και τω δημω επιτρεψαι ανδριαντα ανασταθηναι εν ακροπολει αρετης ενεκα οπως αν τουτων πραττομενων η της πολεως φιλανθρωπια τοις καλοις καγαθοις των ανδρων υπαρχουσι φανερα πασι γεινηται.
Att. — 116/7